необходимо изготвянето на извадка и ако е необходимо — да направи подбор на такава извадка, Комисията поиска от всички производители износители в Китай да предоставят информацията, посочена в известието за започване. Освен това Комисията се обърна към мисията на Китайската народна република в Европейския съюз с молба да посочи и/или да се свърже с други евентуални производители износители, които е възможно да проявят интерес към участие в разследването.
 (17)
 Само един китайски производител износител първоначално се отзова и предостави исканата във формуляра за извадката информация. Поради това изготвянето на извадка не бе необходимо. Впоследствие, както е посочено в съображение 20, този производител износител престана да оказва съдействие.
 1.4.2. Отговори на въпросника
 (18)
 Комисията изпрати въпросници до всички включени в извадката производители от Съюза и до всички включени в извадката износители от Съюза, както и до горепосочения китайски производител износител.
 (19)
 Отговори на въпросника бяха получени от тримата включени в извадката производители/групи от производители от Съюза и от тримата включени в извадката несвързани вносители.
 (20)
 Един китайски производител износител не представи отговори на въпросника.
 1.4.3. Проверки на място
 (21)
 Комисията издири и провери цялата информация, която счете за необходима за определяне на вероятността от продължаване или повторно възникване на дъмпинга и вредата и за да направи оценка дали налагането на мерки би било в противоречие с интереса на Съюза. В съответствие с член 16 от основния регламент бяха извършени проверки на място в помещенията на следните дружества:
 а)
 производители от Съюза:
 —
 Erne Fittings GmbH и свързаното дружество Siekmann Fittings GmbH, Schlins, Австрия,
 —
 Vallourec Fittings S.A., Maubeuge, Франция,
 —
 Virgilio Cena & Figli S.P.A., Brescia, Италия;
 б)
 вносители:
 —
 Biagini Piero & C., Altedo di Malalbergo, Италия,
 —
 General Commercial & Industrial S.A., Athens, Гърция,
 —
 Manfred Geldbach Flansch und Fitting GmbH, Gelsenkirchen, Германия.
 1.5. Разследван период в рамките на преразглеждането и разглеждан период
 (22)
 Разследването за вероятност от повторно възникване на дъмпинга обхвана периода от 1 юли 2013 г. до 30 юни 2014 г. („разследван период в рамките на преразглеждането“ или „РПП“).
 (23)
 Проучването на тенденциите, които имат значение за оценката на вероятността от продължаване или повторно възникване на вредата, обхвана периода от 1 януари 2011 г. до края на разследвания период в рамките на преразглеждането („разглеждания период“).
 1.6. Оповестяване
 (24)
 Комисията оповести на всички заинтересовани страни съществените факти и съображения, въз основа на които възнамерява да запази действащите антидъмпингови мерки, и прикани всички заинтересовани страни да представят своето становище. Не бяха представени никакви становища.
 2. РАЗГЛЕЖДАН ПРОДУКТ И СХОДЕН ПPОДУКТ
 2.1. Разглеждан продукт
 (25)
 Продуктът, предмет на преразглеждането, е същият както в приключилото през август 2009 г. преразглеждане с оглед на изтичане на срока на действие на мерките (13), т.е. принадлежности за тръбопроводи (различни от отлетите принадлежности за тръбопроводи, фланците и резбованите принадлежности за тръбопроводи) от желязо или стомана (с изключение на неръждаема стомана), чийто най-голям външен диаметър не превишава 609,6 mm, от вид, използван за челно заваряване или за други цели, с произход от Китай, понастоящем класирани в кодове по КН ex 7307 93 11, ex 7307